કોંગ્રેસે નાગરિકો હેરાન ન થાય તે માટે બંધનું સમર્થન પરત ખેંચ્યું હતું. પરંતુ આજે ગુજરાતમાં કોંગ્રેસે ઠેર ઠેર જનાક્રોશ રેલી કાઢી છે. જેમાં બોટાદ જિલ્લાના ગઢડા ખાતે કોંગ્રેસ દ્વારા નોટબંધીના વિરોધમાં આક્રમક રીતે વિરોધ દર્શાવવામાં આવ્યો છે. કોંગ્રેસ કાર્યકરોએ નનામી કાઢીને પોતાનો રોષ વ્યક્ત કર્યો હતો.જેને લઈને પોલીસે 50 કોંગ્રેસી કાર્યકરોની અટકાયત કરી છે. કોંગ્રેસ કાર્યકરો દ્વારા સરકાર અને ભાજપ વિરુદ્ધ સૂત્રોચ્ચાર પણ કરાયા હતા. પ્રદેશ કોંગ્રેસ પ્રમુખે બંધનું એલાન મોકૂફ રાખીને રેલી-ધરણાં દ્વારા વિરોધ પ્રદર્શન કરીને‘જનઆક્રોશ સપ્તાહ' ઊજવવાની જાહેરાત કરી હતી. જેને લઈને આજે તમામ તાલુકા મથકો પર પણ કોંગ્રેસ દ્વારા જનક્રોશ વ્યક્ત થઈરહ્યો છે.